**Atbildes uz saņemtajiem jautājumiem** par

darbības programmas “Izaugsme un nodarbinātība” prioritārā virziena “Pasākumi Covid-19 pandēmijas seku mazināšanai” 13.1.4.specifiskā atbalsta mērķa “Atveseļošanas pasākumi kultūras jomā” pirmās projektu iesniegumu atlases kārtas “Atbalsts profesionālām nevalstiskām kultūras nozares organizācijām” nosacījumiem

|  |
| --- |
| Saīsinājumi un apzīmējumi:**Atlases nolikums** – darbības programmas “Izaugsme un nodarbinātība” prioritārā virziena “Pasākumi Covid-19 pandēmijas seku mazināšanai” 13.1.4.specifiskā atbalsta mērķa “Atveseļošanas pasākumi kultūras jomā” (turpmāk – SAM ) pirmās atlases kārtas “Atbalsts profesionālām nevalstiskām kultūras nozares organizācijām” (turpmāk – pirmā atlases kārta) [projektu iesniegumu atlases nolikums](https://atlase.cfla.gov.lv/userfiles/files/13_1_4_1k_0_Atlases_nolikums.docx);**CFLA** – Centrālā finanšu un līgumu aģentūra;**KM** – Kultūras ministrija**FM** – Finanšu ministrija**MK noteikumi** – [Ministru kabineta 2022.gada 20.decembra noteikumi Nr.808](https://likumi.lv/ta/id/338259) “Darbības programmas “Izaugsme un nodarbinātība” prioritārā virziena “Pasākumi Covid-19 pandēmijas seku mazināšanai” 13.1.4. specifiskā atbalsta mērķa “Atveseļošanas pasākumi kultūras jomā” pirmās projektu iesniegumu atlases kārtas “Atbalsts profesionālām nevalstiskām kultūras nozares organizācijām” īstenošanas noteikumi”;  |

|  |  |  |
| --- | --- | --- |
| **Nr.p.k.** | **Jautājums** | **Atbilde** |
| 1. | Vai tomēr statūti būs jāiesūta ja tie jau ir KM sūtīti?  | Lai nodrošinātu, ka KM rīcībā ir aktuālie statūti, KM lūgs tos iesniegt. Atbilstoši kolēģu sniegtajai informācijai statūti KM ir iesniegti pirms 4 gadiem. |
| 2. | Kādas valstis ir attiecināmas? Vai Lielbritānija atbilst? | 13.1.4.SAM ietvaros starptautiskās sadarbības braucieni attiecināmi uz Eiropas Savienības valstīm. |
| 3. | Vai saprotam pareizi - katrai organizācijai gada laikā paredzēts 1 starptautiska rakstura sadarbības pasākums, ko var veikt? | Tie var būt vairāki pasākumi. Ierobežots ir finansējuma saņēmēja starptautiskās sadarbības īstenošanas izmaksu, lai nodrošinātu dalību pasākumos, kas nepieciešami organizācijas profesionālās kapacitātes un izaugsmes veicināšanai, un starptautiskās sadarbības īstenošanas izmaksu, kas radušās Latvijā, uzņemot ārvalstu ekspertu, apmērs (MK noteikumu 24.punkts). |
| 4. | Vai ceļa izdevumus apliecinoši dokumentu nebūs jāiesniedz? Degvielas čeki jeb avio biļetes? | Vienkāršoto izmaksu piemērošanas metodika šobrīd ir saskaņošanas procesā, tādēļ aicinām saglabāt visus izdevumus apliecinošos dokumentus. Taču seminārā par projektu īstenošanu tiks nodrošināta detalizētāka informācija par iesniedzamajiem pārskatiem, tostarp par attaisnojuma dokumentu iesniegšanas nepieciešamību! (Pie projekta iesnieguma aviobiļetes un/vai degvielas čeki nav jāpievieno).Uz šo brīdi saskaņošanā esošajā vienkāršoto izmaksu piemērošanas metodikas projektā norādīts, ka maksājumu pieprasījumam būs jāpievieno šādi dokumenti:Starptautiskās sadarbības pasākums ES dalībvalstī* + ***Rīkojums*** *par komandējumu;*
	+ *Starptautiskā sadarbības pasākuma* ***darba kārtība***;

Starptautiskās sadarbības pasākums Latvijā* + *ārvalstu ekspertiem nosūtītais* ***uzaicinājums*** *uz starptautisku sadarbības pasākumu (arī e-pastā), kurā iekļauta* ***informācija par pasākumu, tā norises laiku, nodrošinātās viesnīcas atrašanās vietu un eksperta uzturēšanās tajā diennakšu skaitu****;*
	+ ***reģistrācijas lapa katrai pasākuma*** *norises dienai, kurā identificējama uzaicināto ekspertu dalība.*
 |
| 5. | Vai šo finansējumu var apvienot ar citu, piemēram, VKKF? Piemēram, ja ekspertiem/māksliniekiem VKKF nenosedz nepieciešamo finansējumu. | Lai nodrošinātu dubultā finansējuma neesamību, šajā projektā iekļautās attiecināmās izmaksas nevar tikt finansētas citu Eiropas Savienības fondu specifisko atbalsta mērķu un citu ārvalstu finanšu instrumentu ietvaros, kā arī no valsts un pašvaldību budžeta līdzekļiem. Vēršam uzmanību, ka, iesniedzot projekta iesniegumu, projekta iesniedzējs šo apliecina – parakstīts apliecinājums ir pievienojams projekta iesnieguma pielikumā, apliecinājuma forma ir pieejama CFLA tīmekļvietnē: <https://atlase.cfla.gov.lv/lv/13-1-4-k-1> Valsts Kultūrkapitāla fonda līdzfinansēta projekta ietvaros 13.1.4.SAM piemās atlases kārtas projekta īstenošanas laikā var būt attiecināmas tikai tādas attiecināmās izmaksas, kas nav noteiktas 13.1.4.SAM pirmās atlases kārtas MK noteikumos kā attiecināmās izmaksas, piemēram, eksperta/ mākslinieka atalgojums/honorārs.Vienlaikus skaidrojam, ja 13.1.4.SAM pirmās atlases kārtas projektā paredzēti ārvalstu ekspertu ceļa un viesnīcas izdevumi, lai nodrošinātu tā dalību pasākumā, kas tiek finansēts, piemēram, no Valsts Kultūrkapitāla fonda projekta līdzekļiem, tā uzskatāma par projekta iesniegumu saturisko papildinātību, kas jānorāda 13.1.4.SAM pirmās atlases kārtas projekta iesnieguma 2.5.punktā “Projekta saturiskā saistība ar citiem iesniegtajiem/ īstenotajiem/ īstenošanā esošiem projektiem”, skaidri norādot, kādi izdevumi attiecināmi Valsts Kultūrkapitāla fonda projekta ietvaros, lai gūtu pārliecību, ka Valsts Kultūrkapitāla fonda projekta ietvaros nav attiecināmi ārvalstu eksperta ceļa un viesnīcas izdevumi. |
| 6. | Ja mēs paši organizējam šo pasākumu un uzaicinātais ir pasākuma centrālā persona (viesis), kāds dokuments būtu alternatīva pasākuma reģistrācijas dokumentam? | Reģistrācijas lapa katrai pasākuma norises dienai, kurā identificējama uzaicināto ekspertu dalība, un ārvalstu ekspertiem nosūtītais uzaicinājums uz starptautisku sadarbības pasākumu (arī e-pastā), kurā iekļauta informācija par pasākumu, tā norises laiku, nodrošinātās viesnīcas atrašanās vietu un eksperta uzturēšanās tajā diennakšu skaitu, šobrīd noteiktas kā minimālās prasības, lai apliecinātu starptautisku sadarbības pasākuma norisi un eksperta dalību tajā, tādejādi pamatojot atbilstošo izmaksu attiecināmību. Alternatīva pasākumu dalībnieku reģistrācijas lapai nav paredzēta.Izmaksas pamatojošie dokumenti tiks noteikti vienkāršoto izmaksu piemērošanas metodikā. |
| 7. | Kas tas par zaļo iepirkumu mūsu kontekstā? Kur par to var izlasīt? | Zaļais publiskais iepirkums (ZPI) ir sistemātiska vides (arī sociālu) nosacījumu integrēšana visās ar preču vai pakalpojumu iepirkumu saistītās darbībās - papildu informācija pieejama šeit: <https://www.iub.gov.lv/lv/zalais-publiskais-iepirkums?utm_source=https%3A%2F%2Fwww.google.com%2F> Tomēr, ja pēc iepazīšanās ar šajā vietnē pieejamo skaidrojošo informāciju, rodas specifisks jautājums par šī elementa piemērošanu kādām Jūsu projekta izmaksām, lūdzam nosūtīt konkrētā gadījuma aprakstu uz e-pastu altase@cfla.gov.lv   |
| 8. | Kas ir domāti kā sadarbības partneri? Varētu sīkāk paskaidrot? | Sadarbības partneri ir noteikti viena projekta iesniedzēja gadījumā MK noteikumu pielikumā.Konkrētā projekta ietvaros sadarbības partneris noteikts, jo sadarbībā ar projekta iesniedzēju tiek īstenota kultūras funkciju, izmantojot projekta iesniedzēja telpas vienota un kopīga kultūras piedāvājuma nodrošināšanai. |
| 9. | Kādas funkcijas var pildīt partneri? Lūdzu piemērus! | Sadarbības partneri ir noteikti viena projekta iesniedzēja gadījumā MK noteikumu pielikumā.Kā projekta sadarbības partneri noteiktas kultūras organizācijas, kas kopā ar projekta iesniedzēju īsteno kultūras funkciju, izmantojot projekta iesniedzēja telpas par atlīdzību, vienota un kopīga kultūras piedāvājuma nodrošināšanai. |
| 10. | Vai starptautiskās sadarbības pasākumam jābūt saistītam ar deleģējuma līgumā ar Kultūras ministriju noteiktajam? | Starptautiskās sadarbības pasākumiem ir jāizriet no organizācijas  kultūras darbības kopumā, pamatojot ieguvumus, piemēram, organizācijas izaugsmes veicināšana. |
| 11. | Kādas telpu uzturēšanas izmaksu pozīcijas drīkst segt no citiem finansējumiem? Vai - kuras pozīcijas ir telpu uzturēšanā? | Projekta ietvaros tiek sniegts atbalsts finansējuma saņēmēja ikmēneša regulārajiem maksājumiem, kas saistīti ar kultūras organizācijas darbības nodrošināšanu, tai skaitā par telpu un zemes nomu, komunālajiem pakalpojumiem, sakaru pakalpojumiem, apsardzes pakalpojumiem, apsaimniekošanas pakalpojumiem, un citi saistītie maksājumi, kas obligāti maksājami saskaņā ar normatīvajiem aktiem.Attiecīgi šie finansējuma saņēmēja ikmēneša regulārie maksājumi 13.1.4.SAM pirmās atlases kārtas projekta ietvaros nevar būt finansēti no citiem publiskiem līdzekļiem.  |
| 12. | Vai grāmatvedības pakalpojumu var nodrošināt partneris? | 13.1.4.SAM pirmās atlases kārtas ietvaros nav attiecināmas personāla atalgojuma, tai skaitā ārpakalpojuma, izmaksas.Vienlaikus finansējuma saņēmējs ar katru sadarbības partneri slēdz rakstveida sadarbības līgumu par pušu pienākumiem, tiesībām un atbildību projekta mērķa un rādītāju sasniegšanā. Attiecīgi līgumā var paredzēt pienākumu par grāmatvedības nodrošināšanu.Vienlaikus vēršam uzmanību, ka:* projekta sadarbības partneri ir noteikti viena projekta iesniedzēja gadījumā MK noteikumu pielikumā,
* atbilstoši MK noteiktajam attiecināmi ir tikai sadarbības partnera maksājumi par telpu un zemes nomu, komunālajiem pakalpojumiem, sakaru pakalpojumiem, apsardzes pakalpojumiem, apsaimniekošanas pakalpojumiem un citi saistītie maksājumi, kas obligāti maksājami saskaņā ar normatīvajiem aktiem.
 |
| 13. | Vai šajā projektā var iekļaut grāmatvedības izmaksas, jo te ir papildus darbs mūsu biedrības grāmatvedei? | Grāmatvedības izdevumi atbilstoši MK noteikumiem nav attiecināmi projekta ietvaros. |
| 14. | Ja konkursa rezultāti būs zināmi tikai aprīļa beigās, no kādiem finanšu avotiem mums segt šos rēķinus par periodu janvāris - aprīlis? Mēs kā nevalstiska biedrība šos maksājumus varētu segt no VKKF NVO mērķprogrammas, bet tur mums ir atnācis paziņojums, ka šīs izmaksas mēs nevaram iekļaut šī gada tāmē. Kā rīkoties šajā gadījumā?  | Līgumu būs iespējams slēgt pēc attiecīgā projekta iesnieguma vērtēšanas pabeigšanas, attiecīgi aicinām maksimāli izmantot CFLA konsultācijas (gan rakstveida, gan telefonkonsultāciju, gan attālinātu/klātienes sanāksmju formātā), lai jau sākotnēji nodrošinātu kvalitatīvu projekta iesniegumu un tādējādi nodrošinot tā ātrāku apstiprināšanu, kas attiecīgi rezultētos ar ātrāku līguma noslēgšanu.Atbildes sniegšanas koordinēšanu par priekšfinansējuma piesaistes iespējām nodrošinās Kultūras ministrija kā nozares ministrija, ņemot vērā katra individuālā projekta iesniedzēja situāciju. |
| 15. | Īstenojot projektu, kurā plānota ekspertu dalība, es varu iekļaut pozīcijas ceļa uz uzturēšanās izdevumi, norādot, ka līdzfinansē CLFA, bet tās nepieprasu no VKKF? | Šī SAM ietvaros attiecināmajās izmaksās ir iekļaujamas projekta iesniedzēja Latvijā organizēta starptautiskās sadarbības pasākuma izmaksas, kas radušās uzņemot ārvalstu ekspertu Latvijā, tai skaitā eksperta starptautiskie ceļa (transporta) izdevumi un viesnīcas (naktsmītnes) izdevumi.Vienlaikus atzīmēju, ka, ja pasākuma organizēšanas izmaksas ir iekļautas Valsts Kultūrkapitāla fonda līdzfinansētā projektā, projekta iesnieguma 2.5.punktā “Projekta saturiskā saistība ar citiem iesniegtajiem/ īstenotajiem/ īstenošanā esošiem projektiem” ir jāsniedz informācija par Valsts Kultūrkapitāla fonda līdzfinansēto projektu, tā saturisko saistību un demarkāciju (pamatojot, ka izmaksas ir nodalāmas un nepastāv dubultā finansējuma risks).  |
| 16. | Tātad, kad īsti ir plānota līgumu slēgšana? Kad tas ir – pēc vērtēšanas pabeigšanas? | Līgums par projekta īstenošanu tiek slēgts 30 darba dienu laikā pēc lēmuma par projekta iesnieguma apstiprināšanu vai atzinuma par lēmumā ietverto nosacījumu izpildi. Attiecīgi, projekta iesnieguma vērtēšana tiek uzsākta uzreiz pēc tā saņemšanas. Ja uz projekta iesniedzēju nav attiecināms neviens no Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 23. pantā minētajiem izslēgšanas noteikumiem un projekta iesniegums atbilst visiem projektu iesniegumu vērtēšanas kritērijiem, tiek pieņemts lēmums par apstiprināšanu un ir slēdzams līgums par projekta īstenošanu.Ja projekta iesniegums neatbilst iepriekš minētajiem nosacījumiem, tas tiek apstiprināts ar nosacījumu un atgriezts projekta iesniedzējam precizēšanai. Pēc precizējumu veikšanas tiek uzsākta atkārtota vērtēšana, pēc kuras tiek izdots atzinums par lēmumā ietverto nosacījumu izpildi un projekts tiek virzīts līguma slēgšanai vai tiek izdots atkārtots lēmums par projekta iesnieguma apstiprināšanu ar nosacījumu un projekta iesniegums atgriezts atkārtotai precizēšanai.Laika grafiks iekļauts vebināra prezentācijā “Projekta iesnieguma sagatavošana un iesniegšana e-vidē un vērtēšanas process” |
| 17. | Vai no pieejamā finansējuma nevarēs segt šī projekta vadītāja, šī projekta grāmatveža un šī projekta koordinatora izmaksas?  | Personāla izmaksas projekta ietvaros nav attiecināmas. |
| 18. | Vai pareizi saprotu, ka projektā var attiecināt arī izmaksas par telpu nomu pasākumam, uz kuru kā viesis tiek aicināts eksperts-pasākuma centrālā figūra? Un arī šajā gadījumā jums jāiesniedz telpu nomas līgums par šo pasākumu (un ar šo pietiek)? | Pasākuma norisei nepieciešamo telpu nomas izmaksas nav iekļaujamas projekta attiecināmajās izmaksās.Atbalsts tiek sniegts telpu nomai un uzturēšanai, kas nepieciešamas nevalstiskās kultūras organizācijas ikdienas darbības nodrošināšanai. |
| 19. | Vai pareizi saprotu, noteiktais koeficients telpu nomai, uzturēšanai vēl tiks precizēts? | Telpu nomas un uzturēšana izmaksu likme tiks noteikta atbildīgās iestādes, t.i. KM, izstrādātajā vienkāršoto izmaksu piemērošanas metodikā, ko šobrīd skaņo ar vadošo iestādi, t.i. Finanšu ministriju. |
| 20. | Kur tas plakāts jāliek telpu nomas vai komandējumu gadījumā? | Vismaz viens plakāts ar informāciju par projektu, tostarp par projektam piešķirtā finansējuma avotu, jāizvieto projekta īstenošanas vietā sabiedrībai viegli redzamā vietā, nodrošinot, lai tā tekstuālā informācija būtu salasāma, piemēram, pie ēkas, kurā tiek nodrošināta organizācijas ikdienas darbība, ieejas. Komandējumam nav noteiktas īpašas obligātās publicitātes prasības.Pilnu informāciju par ES fondu projektu publicitātes nodrošināšanu lūdzu skatīt tīmekļa vietnē esfondi.lv (<https://www.esfondi.lv/upload/Vadlinijas/es_fondu_publicitates_vadlinijas_04022022.pdf>)  |
| 21. | Kā jārīkojas situācijā, ja uz projekta iesniegšanas brīdi nav zināma valsts, kur paredzēts starptautiskās sadarbības pasākums | Projekta iesniedzējs projekta iesniegumā norāda plānotos starptautiskās sadarbības braucienus, tai skaitā plānoto galamērķi, pamatojoties uz organizācijas iepriekšējo pieredzi, papildus skaidrojot, ka mērķa valstis izvēlētas atbilstoši esošajai starptautiskās sadarbības pieredzei un mērķa valstis var tikt precizētas projekta īstenošanas rezultātā atbilstoši faktiskajai situācijai, veicot attiecīgus līguma grozījumus. |